OpenLLM-France/wikimedia huggingface dataset:
# Testu kritika

Testu kritika edo Ekdotika jatorrizko testuak edo, behintzat, egileek nahi zuten testuetatik bertsio gertuenak lortu nahi dituen filologiaren adarra dugu. Testu asko ez dira haien osotasunean gorde edo denborarekin bertsio desberdinak joan dira sortzen. Ekdotikaren helburua jatorrizko bertsioetatik gertuena eskuratzea izango litzateke. Horretarako testuen konparaketa egingo du, egilearen ideiak aztertuko ditu, transkripzioan sortutako okerrak ezabatuko ditu... Hau guztia testu zaharrei aplikatu diezaiekegu, esaterako, eskuizkribu baten interpretazio desberdinez, baina baita ere testu garaikidei, adibidez, poema beraren bertsio desberdinak ezagutzen direnean. Prozesu horren ondorioz sortutako testuak edizio kritikoaren izenarekin definitzen dira. Modu batez, testuaren arkeologia bezala uler daiteke testu kritika.

## Zientzia laguntzaileak

Nagusiki bi dira kritika honen zientzia laguntzaileak:
* Paleografia: idazkera zaharren ikerketa eta itzulpen.
* Kodikologia: eskuizkribuen azterketa historikoa edo arkeologikoa.

## Testu kritikaren histori laburra

* Testuak berreskuratzeko eta berrosatzeko kezkaren inguruko lehenengo datuak Alexandriako filologoekin ditugu; filologo horiek Homeroren obra editatzeko inguruko kezkak azaldu zituzten.
* Erdi Aroan kezka hori Bibliaren testuetan kokatu zen. Jeronimo Estridongoak hebraiera eta greziera sakonki estudiatu zuen erlijio-testuak ondo finkatzeko asmoaz.
* Pizkundean Grezia eta Erromako testuak berreskuratzeko beharra ikusi zen eta horrek testuak berrosatzeko beharra erakutsi zuen.
* XIX. mendean Karl Lachmannek testu kritika zientifikoa landu zuen, humanismoaren intuizioan oinarritutako lanak gainditzeko moduan. Gaston Parisek ere bere aportazioak egin zituen.
* XX. mendean Henri Quentinek metodo berreraikitzailea asmatu zuen.
* Joseph Bedierrek Lachmann metodologian zenbait akats aurkitu zuen. Izan ere, neolachmannismoa indartu zen, kalte txikiena bezala ikusita.
* XX. mendearen amaieran Gérard Genettek epdotikari aportazio garrantzitsuak egin dizkio.

## Erreferentziak

* ↑ Bart D. Ehrman: Lost Christianities: The Battles for Scripture and the Faiths We Never Knew. Oxford University Press, 2005. 46.or.
* ↑ Henri Quentin:Essais de critique textuelle (Ecdotique). París: A. Picard, 1926.
* ↑ Joseph Bédier: La tradition manuscrite du Lai de l'ombre. Réflexions sur l'art d'éditer les anciens textes, 1928. Berrinprimatzea: París, Champion, 1970.

## Bibliografia

* Alberto Blecua: Manual de Crítica Textual. Madril: Castalia, 1983.

## Ikus, gainera

* Literatura kritika

## Kanpo estekak

* (Ingelesez): The Society for Textual Scholarship and Textual Cultures
* (Gaztelaniaz): Kritika testualean hasteko azalpenak.
* Datuak: Q275456
* Multimedia: Textual criticism / Q275456
# Testu-mezu

Testu-mezua edo mezu laburra mezu elektronikoak konposatzeko eta bidaltzeko ekintza da, normalean karaktere alfabetikoak eta zenbakizkoak dituena, gailu mugikorren, eramangarrien edo beste ordenagailu bateragarri batzuen bi erabiltzaileren edo gehiagoren artean. Testu-mezuak sare zelular baten barruan bidal daitezke, edo Interneteko konexio baten bidez ere bidal daitezke.
Bidalitako mezuei buruzko terminoa Mezu Laburren Zerbitzua (SMS) erabiltzea zen. Testu alfanumerikotik haratago garatu zen multimedia mezuak (MMS izenekoak) sartzeko, irudi digitalak, bideoak, soinu-edukia eta emoji gisa ezagutzen diren ideogramak barne.
Testu-mezuak pertsonek, familiek eta erakundeek erabiltzen dituzte. Gobernuko eta gobernuz kanpoko erakundeek testu-mezuak erabiltzen dituzte lankideen arteko komunikaziorako. 2010ean, mezu informal laburren bidalketa kultura askoren parte onartua bihurtu zen, lehenago posta elektronikoarekin gertatu zen bezala. Horren ondorioz, SMSak modu azkar eta erraza dira lagunekin, familiarekin eta lankideekin komunikatzeko, baita dei bat zakarra edo desegokia izango litzatekeen testuinguruetan komunikatzeko ere (adibidez, gauean oso berandu deituz edo batek noiz dakien beste pertsona lanpetuta dagoela familiarekin edo lan-jarduerekin).

## Erreferentziak

* ↑ Euskalterm: [Telefonia Hiztegia] [2016]

## Kanpo estekak

* Datuak: Q17166101
# Testuartekotasun

Testuartekotasuna testu batek beste testuekin dituen harremanen multzoa da. Kontzeptua 1960 eta 1970eko hamarkadetan sortu zen literatur kritikaren adituen artean.

## Kanpo estekak

* Datuak: Q667404
* Multimedia: Intertextuality / Q667404
# Testu gogatzaile

Testu gogatzailea edo testu baragarria, testu edo diskurtso mota bat da non igorlearen helburu nagusia hartzailearen gogoan eragitea da. Entzulearen iritzian, jarreran, jokaeran, eraldaketak sortzea da testu mota honen helburu nagusia.
Ohikoa izaten da testu tipo hauen igorleak nolabaiteko autoritatea izatea hartzailearengan.

## Diskurtso gogatzaile adibide batzuk

* Harenga. Militar batek bere gudariei adorea transmititzeko helburu nagusiarekin egindako diskurtsoa.
* Mitina. Politikari batek botatzen duen diskurtso gogatzaileari mitin deitu izan zaio. Helburu nagusia bere alderdikideak motibatzea.
* Kiroletan entrenatzaileek lehiaketa hasi baino lehenago diskurtso gogatzailea botatzen diete lehiaketan parte hartuko dutenei. Diskurtsoaren helburu nagusia lehiakidea motibatzea.

## Ikus, gainera

* Argudio-testua.
* Testu tipologia.

## Kanpo estekak

* Datuak: Q25473475
# Testu-sorkuntza automatiko

Hizkuntza naturala sortzea (ingelesez, Natural Language Generation edo NLG) hizkuntza naturalean dagoen testu bat sortzean datza, komunikazio helburu batzuk bete asmoz. Kasu honetan testu aipatzen denean, edozein tamainako adierazpen edo hauen atal adierazi nahi da, ahozkoa edo idatzizkoa izan daitekeelarik.
Hizkuntza naturalak sortzearen helburuak, ordenagailuaren erabilera errazteaz gain, giza hizkuntzako gaitasunaren teoria konputazional bat garatzea ere bada. Zentzu honetan hizkuntzalaritza, psikologia eta soziologian gizakien arteko komunikazioaren inguruan idatzi diren teoriak osatu, argitu eta egiaztatzen dituen erreminta bezala balio du.
Hizkuntza naturalaren sortzaile bat ezagutza sorta bat izaten du iturri, erabiltzaileei hainbat modutan aurkezteko informazioa hautatu behar duelarik. Testua sortzea murrizketa ugari dituen arazo bat da beraz: ezagutza proposizionala, existitzen diren erreminta linguistikoak, komunikazioaren helburuak, eta egoera eta pasatako hizketaldia izan daitezke hainbat baldintza.

## Testu naturalak sortzearen prozesua

Testu bat sortzeko sistemak ezagutza sorta batetik informazioa hautatu beharra dauka, nola antolatu behar duen erabaki, eta testua nola sortuko duen zehaztu; lexikoa eta egitura sintaktikoak erabaki behar ditu beraz.
Hori dela-eta, sortze prozesua bi ataletan banatzen da: testuaren planifikazioa eta testua sortzea. Azken hau ere bi atazatan banatu daiteke era berean: lexikoko objektuak hautatu eta hautapen gramatikalak burutu. Pauso guzti hauetan adierazi nahi den esanahia modurik egokienean zehaztea da helburua.

## Erreferentziak

* ↑ Euskalterm.

## Ikus, gainera

* Hizkuntza naturalaren prozesamendua

## Kanpo estekak

* Datuak: Q1513879
# Testu-tratamenduko programa

Testu-tratamenduko programa edo testu-prozesadorea testuan oinarritutako dokumentuak lantzeko erabiltzen den programa informatiko bat da. Ohiko idazketarekin alderatuz eskaintzen dizkigun abantailak honako hauek dira: formatu digitalean gordetzen denez aurrerago erreproduzitu, berreskuratu eta berredita daitekeela. Dokumentu hauek ikusi, inprimatu, postaz bidali, beste formatu bat eman edo aurrerago erabiltzeko gorde daitezke.

## Ikus, gainera

* LibreOffice
* OpenDocument
* Open Office
* Microsoft Word
* Vi

## Kanpo estekak

* LibreOffice euskaraz
* Datuak: Q54277
* Multimedia: Word processors / Q54277
# The Curse of the Jade Scorpion

The Curse of the Jade Scorpion (euskaraz Jadezko Arrabioaren Madarikazioa) 2001eko Woody Allen estatubatuar zinema zuzendari, gidoigile eta aktorearen krimen eta umorezko filma bat da. Woody Allen, Helen Hunt, Dan Aykroyd, Brian Markinson, Wallace Shawn, David Ogden Stiers, Charlize Theron, Elizabeth Berkley, Peter Gerety eta John Schuck aktoreek antzeztu zuten.
Allenen filma askotan bezala soinu banda jazz musika arinaz eta erakargarriaz osatua dago, zuzendariaren estiloan hain ohikoak diren muturreko egoerak eta umore sardoniko ugari daudelarik, gainera bere aurreko filmetan baino freskotasun handiagoz. Filma honetako giro eta egoera askok Billy Wilder zuzendariaren filmeetan ematen diren antzekoak dira.

## Argumentua

1940ko hamarkada. Briggs (Woody Allen) aseguruetxe batetako ikertzaile baldar, gonazale eta zinikoa baina bere lanean guztiz eraginkorra da, bertan lanean hasi den Betty Ann (Helen Hunt) izeneko emakume batekin etsaitu da. Gau batez, laneko lagun talde bat parranda egitera atera eta hipnosi ikuskizun batetara joaten dira, bertan denon barre eta txatxen artean Vortan aztiak (David Ogden Styers) Betty Ann eta bereziki Briggs hipnotizatzen dituelarik, baina aztiaren planak bestelakoak dira: hipnosiaren bidez Briggs kontrolpean izanik, Vortanek diru kutxa baten lapurreta egitea agintzen dio, lapurreta hau Briggsen asegurutxea ikertzen hasiko delarik, Briggs bera ikertzaile gisa jarririk.

## Aktoreak

* Woody Allen - C. W. Briggs
* Helen Hunt - Betty Ann Fitzgerald
* Dan Aykroyd - Chris Magruder
* Brian Markinson - Alvin "Al"
* Wallace Shawn - George Bond
* David Ogden Stiers - Voltan
* Charlize Theron - Laura Kensington
* Elizabeth Berkley - Jill
* Peter Gerety - Ned
* John Schuck - Mize

## Kanpo estekak

* The Curse of the Jade Scorpion filmaren IMDBko fitxa irakurgai (Ingelesez)
* Datuak: Q335508
# The Da Vinci Code (argipena)

The Da Vinci Code izenburuak honako adiera ezberdinak eduki ditzake:
* The Da Vinci Code (2003) - Dan Brown idazleak idatzitako eleberria.
* The Da Vinci Code (filma) - Ron Howardek zuzendu eta Tom Hanks antzezle nagusitzat duen 2006ko filma.
# The Da Vinci Code (filma)

    Artikulu hau filmeari buruzkoa da; beste esanahietarako, ikus «The Da Vinci Code (argipena)».
The Da Vinci Code (euskaraz Da Vinci kodea) 2006ko Ron Howard estatubatuar zinema zuzendariaren misteriozko thriller filma bat da. Dan Brown idazlearen The Da Vinci Code eleberrian oinarritua dago. Bertan, Tom Hanks, Audrey Tautou, Ian McKellen, Alfred Molina, Jürgen Prochnow, Paul Bettany eta Jean Reno aktoreek antzeztu zuten.
2009an idazlen berdinaren hurrengo eleberrian oinarritutako Angels & Demons ("Aingeruak eta Deabruak") filmak jarraitu zion.

## Argumentua

Gaur batez Harvard Unibertsitateko Robert Langdon (Tom Hanks) estatubatuar katedradun eta sinbolista ospetsua Parisko Louvre museoa hitzordua du, baina hara iristean bertako errestauratzailea hilta topatu eta polizia bertaratzean haren erailketaren susmagarri nagusia bilakatuko da. Baina Langdon irakasleak poliziako Sophie Neveu (Audrey Tautou) kriptografialariak lagundurik hiltzaileak erailketaren lekuan lagatako aztarnei jarraitu eta euren biziak arriskuan jarriz, istorio ilun guzti honen atzetik Leonardo da Vinciren Azken Afaria artelanak duela bi mila urtetatik ezkutuan gordetako sekretuaren jagolea den elkarte elijiotsu bat dagoela jakingo dute.

## Aktoreak

* Tom Hanks: Robert Langdon irakaslea
* Audrey Tautou: Sophie Neveu
* Ian McKellen: Sir Leigh Teabing
* Paul Bettany: Silas
* Jean Reno: Bezu Fache
* Alfred Molina: Manuel Aringarosa apezpikua
* Jürgen Prochnow: André Vernet
* Charlotte Graham: Mary Magdalene
* Etienne Chicot: Jérôme Collet tenientea
* Jean-Yves Berteloot: Remy Jean (eleberrian Rémy Legaludec)
* Jean-Pierre Marielle: Jacques Saunière
* Hugh Mitchell: Silas gaztea
* Seth Gabel: Michael elizgizona
* Marie-Françoise Audollent: Ahizpa Sandrine

## Eleberria

* The Da Vinci Code (2003)

## Ikus gainera

* Angels & Demons ("Aingeruak eta Deabruak", 2009)

## Kanpo estekak

* The Da Vinci Code filmaren IMDBko fitxa irakurgai (Ingelesez)
* Filmaren webgunea (Ingelesez)
* The Da Vinci Code filmaren trailer edo iragarkia ikusgai. Youtubee.com (Ingelesez)
* Datuak: Q160560
* Multimedia: The Da Vinci Code / Q160560
# The Curse of La Llorona

The Curse of La Llorona 2019ko Michael Chaves estatubatuar zinema zuzendariaren beldurrezko filma da.

## Sinopsia

Oharra: Atal honek istorio osoa edo amaiera argitzen du.
La Llorona izenekoa, agerpen beldurgarria da; nonbaiten, zeruaren eta infernuaren artean harrapatuta bizi den izakia da; seme-alabak hil izanaren ondorioz dago horrela, itzaletan ibiltzen da, eta haurrei eraso egiten die.

## Aktoreak

* Linda Cardellini: Anna Tate-Garcia
* Raymond Cruz: Rafael Olvera
* Patricia Velásquez: Patricia Alvarez
* Jaynee-Lynne Kinchen: Samantha Garcia
* Roman Christou: Chris Garcia
* Marisol Ramirez: La Llorona
* Sean Patrick Thomas: Cooper detektibea
* Tony Amendola: Aita Perez
* DeLaRosa Rivera: David Garcia
* Madeleine McGraw: April
* Sierra Heuermann: Sam
* Sophia Santi: Bocanegra / bezeroa
* Oliver Alexander: Carlos
* Jethan Camarena: Simon
* Irene Keng: Donna

## Erreferentziak

* ↑ «The Curse of La Llorona» Berria 2019-04-13 CC BY-SA 4.0 lizentziapean.
* ↑ https://bloody-disgusting.com/reviews/3551209/sxsw-review-curse-la-llorona-scares-space-conjuring-universe/

## Kanpo estekak

* Datuak: Q48674258
* Multimedia: The Curse of La Llorona / Q48674258
# The Curtain Pole

The Curtain Pole filma David Wark Griffith zinemagilearen lana da, 1909. urtekoa.

## Pertsonaiak

* Mack Sennett
* Harry Solter
* Florence Lawrence

## Erreferentziak

* ↑ The Curtain Pole
* ↑ David Kalat. Too Funny for Words

## Kanpo estekak

* imdb.com
* Datuak: Q1983212
# The Daily Telegraph

"The Daily Telegraph" egunkari britainiar beteranoa da, Europako kazeta aktibo zaharrenetarikoa dena. Sorreran "Daily Telegraph and Courier" izena zeukan.
Politikoki, eskuinerantz lerraturik dago eta gaur egun Erresuma Batuan gehien saltzen den egunkaria da.

## Kanpo estekak

* (Ingelesez) Egunkariaren webgunea
* Datuak: Q192621
* Multimedia: The Daily Telegraph / Q192621
# The Curse of Monkey Island

The Curse of Monkey Island (euskaraz Monkey Islandeko Madarikazioa) 1997. urtean LucasFilm Games estatubatuar bideo-joko enpresak merkaturatu zuen abentura grafiko bat izan zen. Monkey Island abentura grafiko saileko hirugarren atala izan zen, 1998an LucasArts konpainiak argitaratu zuen hurrengo Grim Fandango abentura grafikoak jada 3D bidejokoetarako GrimE motorra erabiltzen baitzuen.
Monkey Island 2: LeChuck's Revenge (1997) bideo-jokoaren jarraipena da, era berean honako jarraipena izan zituen: Escape from Monkey Island eta Tales of Monkey Island. SCUMM motorra erabili zuen konpainiaren hamabigarren eta azken abentura grafikoa izan zen.

## Argumentua

Abenturaren hastapenean, Guybrush itsasoaren erdian autotxoke batean noraezean dago, egarria eta goseaz akatzen, eta bere aurreko abenturetako oroitzapenak aipatzen. Bereak egin duela dirudienean, Elaine dagoen uhartera iritsiko da. Guybrushek berarekin ezkontzeko eskatuko dio, jatorri oso garbikoa ez den ezkontz eraztun bat emanez... eta Elaine urrezko irudi bat bilakatuko duen madarikazioaren gordetzailea dena.
Elainek jasandako madarikazioaren eragina desegitea abentura berri honi ekiteko aitzakia izango da.

## Betiko pertsonaiak

* Guybrush Threepwood
* Elaine Marley
* LeChuck
* Stan, aseguru saltzailea
* Vudu andrea
* Wally

### Pertsonaia berriak

* Rottingam kapitaina
* Bizarhori kapitaina
* Haggis McMutton
* Edward "pasteltxoak" Van Helgen
* Murray deabruzko garezurra
* Palido Domingo

## Kanpo estekak

* The Curse of Monkey Island abentura grafiko osoa ikusgai, Youtube.com (Ingelesez)
* The Curse of Monkey Island, Abandonawaredos.com (Ingelesez)
* Datuak: Q1137217
# The Curse of the Cat People

The Curse of the Cat People 1944ko Gunther von Fritsch eta Robert Wise zinema zuzendarien filma da.
Cat People (1942) filmaren jarraipena da.

## Argumentua

Oharra: Atal honek istorio osoa edo amaiera argitzen du.
Oliver ontzi-arkitektoaren alaba, Amy, ametsezko mundu batean bizi da eta horrek aita kezkatuta dauka. Amyk ez du bere adineko lagunik, alegiazko lagun bat topatu du ordea, Irena, bere aitaren hildako emaztea.

## Aktoreak

* Simone Simon: Irena Reed
* Kent Smith: Oliver Reed
* Jane Randolph: Alice Reed
* Ann Carter: Amy Reed
* Eve March: Miss Callahan
* Julia Dean: Mrs. Julia Farren
* Elizabeth Russell: Barbara Farren
* Erford Gage: polizia
* Sir Lancelot: Edward

## Erreferentziak

* ↑ www.sansebastianfestival.com

## Kanpo estekak

* Datuak: Q1887428
* Multimedia: The Curse of the Cat People / Q1887428
# The Da Vinci Code

    Artikulu hau eleberriari buruzkoa da; beste esanahietarako, ikus «The Da Vinci Code (argipena)».
The Da Vinci Code, ingelesez: Da Vinci Kodea, Dan Brown estatubatuar idazlearen misteriozko thriller eleberri bat da. 2003ko martxoaren 18an Doubleday argitaletxean argitaratua izan zen.
Robert Langdon protagonista duen Dan Brown idazlearen bigarren eleberria da, lehena Angels & Demons (2000) da.
Argitaratu eta berehala mundu osoko irakurleen artean jorratzen zituen gai esoterikoengatik ospea bereganatu zuen, idazleak eta eleberrian agertzen diren kontzeptuen defendatzaileek Eliza Katolikoaren agintariekin hika-mika ere sortu zuen, 59 hizkuntzetara itzulia izan eta 79 milioi aletik gora saldu ziren.

## Argumentua

Oharra: Atal honek istorio osoa edo amaiera argitzen du.
Robert Langdon estatubatuar unibertsitate irakaslea eta sinbologian adituak gauaren erdian telefono dei bat jasoko du, Louvre museoko kontserbatzailea egoera bitxian eraila izan da eta gorpuaren aldamenean mezu zifratu misteriotsu bat ageri da. Langdon ikertzen hastean Leonardo Da Vinci italiar genioaren artelanetara daramaten arrastoak topatuko ditu, hauek betez denon bistan egon srten, Da Vincik buruargiz ezkutatu zituen.
Langdoni Sophie Neveu frantziar kriptologos elkartuko zaio, Louvre museoko kontserbatzailearen hiloba, eta biek hura Siongo Prioretxea deritzon elkarte sekretuko kidea zela jakingo dute, mendeetan zehar kideen artean jakintza handiko pertsona nabarmenak egon dira, tartean Isaac Newton, Botticelli, Victor Hugo edota Da Vinci bera, guzti hauek Eliza Katolikoaren dogma kolokan jar dezaken benetazko istorio baten dekretua harrigarria gordetzen ahalegindu dira.

## Filma

* The Da Vinci Code (2006)

## Kanpo estekak

* Datuak: Q81689
* Multimedia: The Da Vinci Code / Q81689
# The Curse of Frankenstein

The Curse of Frankenstein (euskaraz Frankensteinen Madarikazioa), 1957ko Terence Fisher britainiarrak zuzendutako beldurrezko film bat da. Mary Shelley ingeles idazlearen Frankenstein edo Prometeo Modernoa (1818) eleberrian oinarritua dago. Peter Cushing, Hazel Court, Robert Urquhart eta Christopher Lee aktoreek antzeztu zuten.
Hammer Film Productions ekoiztetxeak ekoitzi zuen.

## Argumentua

Oharra: Atal honek istorio osoa edo amaiera argitzen du.
XIX. mendea, Suitza, egin ez dituen hilketa sail baten ondorioz heriotzara zigortua izan ondoren, Victor Frankenstein (Peter Cushing) baroiak berak bere laborategi sekretuan sortutako izakia erailketa horien egilea dela azaltzen alperrik saiatuko da. Bere asmo gaiztoa Jainkoari erronka eginez Bizitza sortzea izan zen, hildakoen gorpu zatiekin Izaki (Christopher Lee) izugarri bat sortuz.

## Aktoreak

* Peter Cushing: Victor Frankenstein baroia
** Melvyn Hayes: Victor gaztea
* Robert Urquhart: Paul Krempe
* Hazel Court: Elizabeth Lavenza:
** Sally Walsh: Elizabeth gaztea
* Christopher Lee: Izakia
* Valerie Gaunt: Justine
* Noel Hood: Izeba Sophia
* Paul Hardtmuth: Bernstein irakaslea
* Fred Johnson: Aitona
* Alex Gallier: Apaiza
* Claude Kingston: Mutikoa
* Michael Mulcaster: Kartzelazaina
* Andrew Leigh: Burgumaisua
* Ann Blake: Emaztea
* Middleton Woods: Lektorea
* Raymond Ray: Osaba

## Jarraipenak

* The Revenge of Frankenstein (1958)
* The Evil of Frankenstein (1964)
* Frankenstein Created Woman (1967)
* Frankenstein Must Be Destroyed (1969)
* The Horror of Frankenstein (1970, without Peter Cushing)
* Frankenstein and the Monster from Hell (1974)

## Kanpo estekak

* IMDBko fitxa irakurgai (Ingelesez)
* Datuak: Q1444756
* Multimedia: The Curse of Frankenstein / Q1444756
# The Happy Family (1952ko filma)

The Happy Family 1952ko Muriel Box ingeles zinema zuzendariaren film komikoa da.

## Argumentua

Oharra: Atal honek istorio osoa edo amaiera argitzen du.
Lord familia –senarra, emaztea eta seme-alabak– Britainia Handiko jaialdirako eraikitzen ari diren auditoriumetik gertu dagoen fruta-denda baten jabea da. Lillian Lord arduratzen da dendaz, eta senarra, Henry, erretiratzear dagoen tren-gidari bat da.

## Aktoreak

* Stanley Holloway – Henry Lord
* Kathleen Harrison – Lillian Lord
* Naunton Wayne – Mr. Filch
* Dandy Nichols – Ada
* John Stratton – David
* Eileen Moore – Joan
* Shirley Mitchell – Marina
* Margaret Barton – Anne
* George Cole – Cyril
* Tom Gill – Maurice Hennessey
* Miles Malleson – Mr. Thwaites
* Geoffrey Sumner – Sir Charles Spanniell
* Laurence Naismith – Councillor
* Edward Lexy – Alderman
* Cameron Hall – Mayor
* Hal Osmond – BR Shop Steward
* John Salew – Mr. Granite
* Ernest Butcher – Neighbour
* Lyn Evans – Neighbour
* Michael Ward – BBC announcer
* Richard Wattis – M.P.
* David Keir – Process Server
* Anthony Oliver – Fireman
* Campbell Singer – Policeman
* Peter Martyn – Policeman
* Arthur Hambling – Granger
* Eileen Way – Mrs. Potter

## Erreferentziak

* ↑ www.sansebastianfestival.com

## Kanpo estekak

* Datuak: Q7738810
# The Harbourside

The Harbourside (txinera tradizionalez: 曉廬), Txinako Herri Errepublikako Hong Kong hirian dagoen etxebizitza etxe orratz bat da. Guztira 251 metro eta 73 solairu dauzka eta 2004an amaitu zuten eraikitzen.
P & T Architects & Engineers Ltd. arkitekto taldeak diseinatu zuen.

## Ikus, gainera

* Union Square
* Txinako eraikinik garaienen zerrenda

## Kanpo estekak

* (Ingelesez) Dorrearen fitxa skyscraperpage.com webgunean.
* Datuak: Q2713101
* Multimedia: The Harbourside / Q2713101
# The Hangover Part II

The Hangover Part II (euskaraz Biharamuna 2. Zatia), 2011ko Todd Phillips estatubatuarrak zuzendutako komedia film bat da. Bradley Cooper, Ed Helms, Zach Galifianakis, Ken Jeong, Jeffrey Tambor, Justin Bartha eta Paul Giamatti aktoreek antzeztu zuten.
Ajea Las Vegasen (2009) aurrekaria eta Ajea 3 (2013) jarraipena dauzka.

## Argumentua

Oharra: Atal honek istorio osoa edo amaiera argitzen du.
Oraingoan, Phil Wenneck (Bradley Cooper), Stu Price (Ed Helms), Alan Garner (Zach Galifianakis) eta Doug Billings (Justin Bartha) lagun taldea Sturen ezkontzara joateko Thailandia extikora bidaiatuko dute. Las Vegasko ezkondu aurreko agur ahaztezinaren ondoren, Stuk ez du inongo arriskurik hartu nahi eta ezkontza aurretik gosari patsadatsu eta lasai bat besterik ez du eskeiniko. Halere, gauzak ez dira beti aurreikusten diren bezala gertatzen. Beharbada Las Vegasen gertatzen dena Las Vegasen gelditzen da, baina inork ez daki Bangkoken zer gertatuko den.

## Aktoreak

* Bradley Cooper: Phil Wenneck
* Ed Helms: Stu Price doktorea
* Zach Galifianakis: Alan Garner
* Justin Bartha: Doug Billings
* Ken Jeong: Leslie Chow
* Sasha Barrese: Tracy Billings, Dougen emaztea
* Jamie Chung: Lauren Srisai, Sturen senargaia
* Gillian Vigman: Stephanie Wenneck, Philen emaztea
* Mason Lee: Teddy Srisai, Laurenen anaia
* Bryan Callen: Samir, Bangkokeko streaptease aretoko jabea
* Paul Giamatti: Kingsley / Peters detektibea, Interpoleko agente infiltratua
* Jeffrey Tambor: Sid Garner
* Sondra Currie: Linda Garner, Tracy eta Alanen ama
* Yasmin Lee: Kimmy
* Nirut Sirijanya: Fong Srisai, Laurenen aita
* Penpak Sirikul: Joi
* Crystal the Monkey: Droga-trafikatzailea
* Mike Tyson: Bere burua antzeztuz

## Kanpo estekak

* IMDBko fitxa irakurgai (Ingelesez)
* Datuak: Q274748